text: Bevæbnet politi anholder gruppe ved Vejers
  18 september 2017 kl. 15.32
  Bevæbnet politi har gennemført en dramatisk anholdelsesaktion i udkanten af Vejers.
  TV SYD erfarer, at seks-otte personer af arabisk udseende er anholdt på to positioner lige udenfor Vejers. Beboerne har fået besked om at holde sig væk.
  Der er mindst fem politibiler og mange betjente med skudsikre veste og maskinpistoler. Ved en af campingpladserne holder flere ambulancer og en akutbil parat.
  På to steder lige uden for byen er seks-otte personer lagt i håndjern og placeret i grøftekanten.
  Syd- og Sønderjyllands Politi har mørkelagt aktionen, men TV SYD har fået bekræftelse af, at der sker ”noget mærkeligt i terrænet”. Direkte forespurgt har en af politifolkene i området afvist, at det skulle være en øvelse.
  
  